Greek Legal Document

Category: 175

Content:
7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 630 της 5/16 Οκτ. 1964 (ΦΕΚ Α΄ 178) Περί οργανώσεως, διοικήσεως και λειτουργίας του Κέντρου Προγραμματισμού και Οικονομικών Ερευνών (Κ.Ε.Π.Ε.) και τροποποιήσεως και συμπληρώσεως του υπ’ αριθ. 445/1961 Β.Δ/τος. (Διορθ. Ημαρτ. εν ΦΕΚ Α΄ 181 της 23 Οκτ. 1964). Έχοντες υπ’ όψιν το άρθρ. 2 του Νόμ. 4166/1961 «περί κυρώσεως των υπ’ αριθ. 22/1961 και 1/1959 πράξεων του Υπουργικού Συμβουλίου και περί του Κέντρου Οικονομικών Ερευνών» και το άρθρ. 2 του Ν.Δ. 4356/1964 «περί μετονομασίας του Κέντρου Οικονομικών Ερευνών εις Κέντρον Προγραμματισμού και Οικονομικών Ερευνών (Κ.Ε.Π.Ε.), περί αναδιοργανώσεως αυτού και ασκήσεως της διοικητικής εποπτείας αυτού παρά του Υπουργού Συντονισμού», το άρθρ. 7 παρ. 1 του από 25/31.12.1955 Β.Δ/τος «περί εφαρμογής του Υ.Κ. επί των υπαλλήλων Ν.Π.Δ.Δ.», τας υπ’ αριθ. 638 και 662/1964 γνωμοδοτήσεις του ΑΣΔΥ, ως και την υπ’ αριθ. 658/1964 γνωμοδότησιν του Συμβουλίου Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρ.1.-Το Κέντρον Προγραμματισμού και Οικονομικών Ερευνών (Κ.Ε.Π.Ε) λειτουργεί κατά τας διατάξεις του Νόμ. 4166/1961 του Ν.Δ. 4356/1964 και τας του Β.Δ. 445/1961 (Φ. 112) ως το Βασιλικόν τούτο Δ/μα τροποποιείται και συμπληρούται δια του παρόντος. ΄Αρθρ.9.Δια την πρόσληψιν του πάσης φύσεως προσωπικού του Κ.Ε.Π.Ε. ως και του Νομικού Συμβούλου αυτού δεν έχουσιν εφαρμογήν αι διατάξεις του Α.Ν. 1836/1951, ως ούτος ετροποποιήθη και συνεπληρώθη μεταγενεστέρως. ΄Αρθρ.10.-«1.Στο ΚΕΠΕ λειτουργούν δύο πενταμελή Υπηρεσιακά Συμβούλια για την εν γένει κρίση του με σχέση ιδιωτικού δικαίου προσωπικού του, ήτοι: α)Το Υπηρεσιακό Συμβούλιο που είναι αρμόδιο για την κρίση του Επιστημονικού Προσωπικού από το βαθμό του Επιστημονικού Ερευνητή Γ΄ τάξης και πάνω και του Διοικητικού Προσωπικού από τον Προιστάμενο Τμήματος και πάνω και β)το Υπηρεσιακό συμβούλιο που είναι αρμόδιο για την κρίση του υπόλοιπου προσωπικού. 2.Το πρώτο (α) από τα πιο πάνω Υπηρεσιακά Συμβούλια, αποτελείται από τον Πρόεδρο του Διοικητικού Συμβουλίου του ΚΕΠΕ και τέσσερα τακτικά μέλη, από τα οποία τα μεν δύο με τους αναπληρωτές τους ορίζονται με απόφαση του Προέδρου από τα μέλη του Διοικητικού Συμβουλίου και για όσο χρόνο διαρκεί η θητεία τους, τα δε άλλα δύο με τους αναπληρωτές τους εκλέγονται από το προσωπικό του ΚΕΠΕ μεταξύ των μη αποσπασμένων Επιστημονικών Ερευνητών Α΄ Τάξης που έχουν τριετή τουλάχιστον υπηρεσία στο ΚΕΠΕ, με άμεση, καθολική και μυστική ψηφοφορία. Τα αιρετά μέλη εκλέγονται κατά περίπτωση για μεν την κρίση των Επιστημονικών Ερευνητών Γ΄ τάξης και πάνω από το σύνολο του Επιστημονικού Προσωπικού, για δε την κρίση του Διοικητικού Προσωπικού από τον Προϊστάμενο Τμήματος και πάνω, από το υπόλοιπο προσωπικό. Τον Πρόεδρο του παρόντος Συμβουλίου, όταν ελλείπει, κωλύεται ή απουσιάζει, αναπληρώνει ο αναπληρωτής του στο Διοικητικό Συμβούλιο σύμφωνα με την παρ. 3 του άρθρ. 3 του Β.Δ. 630/1964. Στο συμβούλιο αυτό συμμετέχει ο Επιστημονικός Διευθυντής του ΚΕΠΕ, ως Εισηγητής, και εκτελεί καθήκοντα γραμματέα υπάλληλος του ΚΕΠΕ, που ορίζεται από  (Αντί για τη σελ. 309(α) Σελ. 309(β) Τεύχος ΙΑ-Ι2-2 Σελ. 43 Κέντρο Προγραμματισμού και Οικονομικών Ερευνών (ΚΕΠΕ) 24.Γ.η.7 τον Πρόεδρο του Διοικητικού Συμβουλίου. 3.Το δεύτερο (β) από τα πιο πάνω Υπηρεσιακά Συμβούλια αποτελείται από τον Επιστημονικό Διευθυντή του ΚΕΠΕ, ως Πρόεδρο και τέσσερα τακτικά μέλη που έχουν τριετή τουλάχιστον υπηρεσία στο ΚΕΠΕ και κατέχουν από μεν το Επιστημονικό Προσωπικό το βαθμό του Επιστημονικού Ερευνητή Γ΄ τάξης τουλάχιστον, από δε το Διοικητικό Προσωπικό την ιδιότητα του Προϊσταμένου Τμήματος τουλάχιστον. Ο Πρόεδρος και τα δύο μέλη του Συμβουλίου αυτού με τους αναπληρωτές τους διορίζονται με απόφαση του Υπουργού Εθνικής Οικονομίας και τα άλλα δύο μέλη με τους αναπληρωτές τους εκλέγονται μεταξύ των μη αποσπασμένων πιο πάνω υπαλλήλων από το προσωπικό με άμεση, καθολική και μυστική ψηφοφορία. Το β΄ εδάφιο της προηγουμένης παραγράφου εφαρμόζεται αναλόγως και για την εκλογή των αιρετών μελών του προηγούμενου εδαφίου. Καθήκοντα γραμματέα στο Συμβούλιο αυτό εκτελεί υπάλληλος του ΚΕΠΕ, που ορίζεται από τον Επιστημονικό Διευθυντή. 4.Μέχρι της συγκροτήσεως των πιο πάνω Υπηρεσιακών Συμβουλίων και για χρονικό διάστημα όχι μεγαλύτερο των δύο ετών από τη δημοσίευση του παρόντος τα Υπηρεσιακά Συμβούλια του ΚΕΠΕ θα εξακολουθούν να λειτουργούν με την προβλεπόμενη από την αντικατασταθείσα διάταξη σύνθεση». Το άρθρ. 10, όπως η παρ. 1 αυτού είχε αντικατασταθεί από το άρθρ. 3 Β.Δ. 694/1967 (ΦΕΚ Α΄ 230) αντικαταστάθηκε και πάλι ως άνω από την παρ. 3 άρθρ. 2 Π.Δ. 69/1989, (ΦΕΚ Α΄ 34), (κατωτ. αριθ. 22). ΄Αρθρ.11.-1.Το επί σχέσει Ιδιωτικού Δικαίου προσωπικόν υπέχει τας ας και οι τακτικοί υπάλληλοι του Κ.Ε.Π.Ε. πειθαρχικάς ευθύνας. 2.Πειθαρχικαί ποιναί, επιβαλλόμεναι, δι’ οιονδήποτε πειθαρχικόν αδίκημα, εις το επί σχέσει Ιδιωτικού Δικαίου προσωπικόν είναι αι ακόλουθοι: α)΄Εγγραφος επίπληξις. β)Πρόστιμον μέχρις αποδοχών ενός μηνός. γ)Μονομερής δια το Κ.Ε.Π.Ε. λύσις της συμβάσεως δια χρονικόν διάστημα μέχρι 3 μηνών. δ)Μονομερής δια το Κ.Ε.Π.Ε. οριστική λύσις της συμβάσεως. 3.Πειθαρχικαί δικαιοδοσίαι είναι: α)Ο Γενικός Επιστημονικός Διευθυντής και β)το κατά το άρθρ. 10 Πειθαρχικόν Συμβούλιον. 4.α)Ο Γενικός Επιστημονικός Διευθυντής επιβάλλει τας ποινάς της επιπλήξεως και του προστίμου μέχρις αποδοχών 15 ημερών. β)Το Πειθαρχικόν Συμβούλιον επιβάλλει πάσας τας ποινάς. Σελ. 310(β) Τεύχος ΙΑ-Ι2-2 Σελ. 44 5.Κατά των αποφάσεων του Γενικού Επιστημονικού Διευθυντού δι’ ων επιβάλλεται ποινή μείζων του προστίμου των αποδοχών πέντε ημερών, χωρεί εντός 10 ημερών από της επιδόσεως της πειθαρχικής αποφάσεως προσφυγή ενώπιον του Πειθαρχικού Συμβουλίου. 6.α)Κατά την εκδίκασιν των προσφυγών, περί ου η προηγουμένη παράγραφος, τον Πρόεδρον του Πειθαρχικού Συμβουλίου Γενικόν Επιστημονικόν Διευθυντήν του Κ.Ε.Π.Ε αντικαθιστά ο κατά την παρ. 1 του άρθρ. 10 αναπληρωτής αυτού. β)Κατά πάσαν περίπτωσιν αναπληρώσεως του Προέδρου, προεδρεύει του Πειθαρχικού Συμβουλίου το εκ των μελών γ΄της παρ. 1 του άρθρ. 3 του παρόντος. 7.Κατά τα λοιπά εφαρμόζονται αναλόγως αι διατάξεις της πειθαρχικής διαδικασίας της ισχυούσης δια τους τακτικούς υπαλλήλους του Κ.Ε.Π.Ε., των μαρτύρων εξεταζομένων ενόρκως ή ανωμοτί, κατά την κρίσιν του ανακρίνοντος. 8.Αι πειθαρχικαί αποφάσεις του Γενικού Επιστημονικού Διευθυντού αι μη υποκείμεναι εις προσφυγήν, είτε ως εκ της επιβληθείσης ποινής, είτε λόγω παρόδου της προς άσκησιν προσφυγής προθεσμίας, ως και αι αποφάσεις του Πειθαρχικού Συμβουλίου είναι αμετάκλητοι και εκτελούνται υποχρεωτικώς υπό του Προϊσταμένου Διοικητικού. 9.Οι λόγοι αυτοδικαίας εκπτώσεως από της υπηρεσίας των τακτικών υπαλλήλων του Κ.Ε.Π.Ε. επάγονται την αυτοδικαίαν δια το Κ.Ε.Π.Ε. λύσιν της συμβάσεως εργασίας του επί σχέσει Ιδιωτικού Δικαίου προσωπικού. ΄Αρθρ.12.-1.Το υπηρετούν κατά την δημοσίευσιν του παρόντος εις το Κ.Ε.Π.Ε. πάσης φύσεως προσωπικόν δύναται να εντάσσεται δι’ αποφάσεως του Διοικητικού Συμβουλίου, μετά γνώμην του Γενικού Επιστημονικού Διευθυντού εις οργανικάς θέσεις του άρθρ. 8 του παρόντος αναλόγως των τυπικών και ουσιαστικών προσόντων αυτού. 2.Εις θέσιν Λογιστού του Κλάδου Α2 Λογιστικού δύναται να ενταχθή κατά τ’ ανωτέρω ο ήδη υπηρετών Λογιστής επί τη βάσει των ουσιαστικών του προσόντων. ΄Αρθρ.13.-Καταργούνται από της ισχύος του παρόντος τα άρθρ. 2, 3, 4, 7 και 8 του Β.Δ. 445/1961. ΄Αρθρ.14.-Εις τον Ημέτερον Υπουργόν Συντονισμού ανατίθεμεν την δημοσίευσιν και εκτέλεσιν του παρόντος Β.Δ/τος. 24.Γ.η.7 Κέντρο Προγραμματισμού και Οικονομικών Ερευνών (ΚΕΠΕ) Άρθρ.2.-(Προστίθεται εδαφ. θ΄- ιδ΄ εν τέλει της παρ. 1 άρθρ. 1 Β.Δ. 445/1961, ανωτ. σελ. 298). Άρθρ.3.-1.«Το Κέντρον Προγραμματισμού και Οικονομικών Ερευνών (ΚΕΠΕ) διοικείται υπό πενταμελούς Διοικητικού Συμβουλίου, αποτελουμένου εκ του Προέδρου και τεσσάρων μελών απάντων προσώπων ανωτέρας επιστημονικής μορφώσεως και πείρας επί θεμάτων αρμοδιότητος του ΚΕΠΕ. 2.Τα κατά την προηγουμένην παράγραφον μέλη του Διοικητικού Συμβουλίου, διορίζονται δι’ αποφάσεως του Υπουργού Συντονισμού επί τριετεί θητεία. Του Διοικητικού Συμβουλίου μετέχει πάντοτε, άνευ ψήφου, ως Εισηγητής, ο Γενικός Επιστημονικός Διευθυντής του ΚΕΠΕ». Αι παρ. 1 και 2 αντικατεστάθησαν ως άνω δια του άρθρ. 1 Β.Δ. 694 της 21/23 Δεκ. 1967 (ΦΕΚ Α΄ 230). 3.Τον Πρόεδρον του Διοικητικού Συμβουλίου ελλείποντα, απόντα ή κωλυόμενον αναπληροί έτερον μέλος του Διοικητικού Συμβουλίου οριζόμενον υπό αυτού τούτου του Διοικητικού Συμβουλίου κατά την αρχήν εκάστου έτους. 4.Το Διοικητικόν Συμβούλιον αποφασίζει επί των θεμάτων της διοικήσεως του ΚΕΠΕ και διαχειρίζεται την περιουσίαν αυτού. Εγκρίνει τον ετήσιον προυπολογισμόν και απολογισμόν του ΚΕΠΕ, τον εσωτερικόν κανονισμόν διοικήσεως και λειτουργίας αυτού, το υπό του Γενικού Επιστημονικού Διευθυντού υποβαλλόμενον πρόγραμμα επιστημονικών και λοιπών εργασιών αυτού, ως και την ετησίαν έκθεσιν των κατά το αυτό έτος πεπραγμένων αυτού. 5.Το ΚΕΠΕ εκπροσωπείται δικαστικώς και εξωδίκως ενώπιον πάσης αρχής υπό του Προέδρου του Διοικητικού Συμβουλίου αυτού. Δύναται το ΚΕΠΕ, δι’ αποφάσεως του Διοικητικού Συμβουλίου, τη προτάσει του Γενικού Επιστημονικού Διευθυντού να εκπροσωπήται εκάστοτε και υπό ανωτάτου υπαλλήλου του ΚΕΠΕ ή και υπό του Νομικού Συμβούλου αυτού. 6.«Το Διοικητικόν Συμβούλιον συγκαλούμενον υπό του Προέδρου αυτού ευρίσκεται εν απαρτία παρόντων τριών τουλάχιστον εκ των μελών αυτού, αποφασίζει δε κατά πλειοψηφίαν εν ισοψηφία υπερισχυούσης της ψήφου του Προέδρου. Χρέη Γραμματέως του Διοικητικού Συμβουλίου εκτελεί εις των υπαλλήλων του ΚΕΠΕ οριζόμενος υπό του Προέδρου αυτού». Η παρ. 6 αντικατεστάθη ως άνω δια του άρθρ. 1 Β.Δ. 694 της 21/23 Δεκ. 1967 (ΦΕΚ Α΄ 230). Σύμφωνα με την 2351/855/31 Δεκ. 1990-4 Ιαν. 1991 (ΦΕΚ Β΄ 3), Αποφ. Υπ. Προεδρίας και Εθν. Οικονομίας, ο Επιστημονικός Διευθυντής ή Αναπληρωτής του ΚΕΠΕ, συμετέχει με ψήφο στο Δ.Σ. για την απαρτία του άρθρου απαιτείται πλέον η παρουσία 4 τουλάχιστον μελών, ήτοι τριών μελών εκ των οριζομένων από το άρθρ. 1 του Β.Δ. 694/1967 και του Επιστημονικού Διευθυντή ή του Αναπληρωτή του. 7.Το Διοικητικόν Συμβούλιον, συνεδριάζει τακτικώς μεν άπαξ του μηνός, εκτάκτως δε οσάκις ήθελε κληθή υπό του Προέδρου αυτού. 8.Το Διοικητικόν Συμβούλιον δύναται να εξουσιοδοτήση τον Πρόεδρον αυτού, ίνα ασκή ήσσονος σημασίας αρμοδιότητας αυτού. Η εξουσιοδότησις αύτη δέον να είναι ειδική και συγκεκριμένη. Άρθρ.4.-1.Εις το ΚΕΠΕ λειτουργεί ειδικόν Επιστημονικόν Συμβούλιον, αποτελούμενον εξ επτά μελών, διοριζομένων δι΄ αποφάσεως του Υπουργού Συντονισμού εξ ανωτάτων υπαλλήλων του ΚΕΠΕ και εκ καθηγητών Πανεπιστημίων ή ισοτίμων Ανωτάτων Σχολών ή Επιστημόνων εγνωσμένης επιστημονικής καταρτίσεως και κύρους. Εν τη αυτή αποφάσει του Υπουργού Συντονισμού ορίζεται και ο Πρόεδρος αυτού. 2.Το Συμβούλιον γνωμοδοτεί περί της πληρότητος των καταρτιζομένων υπό του ΚΕΠΕ σχεδίων προγραμμάτων ως και επί παντός ετέρου επιστημονικού θέματος σχετικού με τους σκοπούς του ΚΕΠΕ παραπεμπομένου εις αυτό υπό του Γενικού Επιστημονικού Διευθυντού. (Αντί για τη σελ. 305(γ) Σελ. 305(δ) Τεύχος 1138-Σελ. 83 Κέντρο Προγραμματισμού και Οικονομικών Ερευνών (ΚΕΠΕ) 24.Γ.η.7 Άρθρ.5.-1.Το ΚΕΠΕ διαρθρούται εις Τομείς Υπηρεσίας και Τμήματα. 2.Οι Τομείς διακρίνονται εις τους κάτωθι: α)Τομέα Επιστημονικής Ερεύνης και Μετεκπαιδεύσεως. β)Τομέα Προγραμματισμού Οικονομικής Αναπτύξεως. γ)Τομέα Ειδικών Μελετών και Παρακολουθήσεως της Οικονομικής Δραστηριότητος. δ)Τομέα Διοικήσεως. 3.Ο Τομεύς Επιστημονικής Ερεύνης και Μετεκπαιδεύσεως διαιρείται εις τας κάτωθι Υπηρεσίας: α)Βασικών Οικονομικών Ερευνών. β)Ερευνών Περιφερειακής Αναπτύξεως. γ)Μετεκπαιδεύσεως και δ)Τεκμηριώσεως και Σρατιστικής. 4.Ο Τομεύς Προγραμματισμού της Οικονομικής Αναπτύξεως διαιρείται εις τας κάτωθι Υπηρεσίας: α)Οικονομικού Προγραμματισμού, περιλαμβάνουσαν την κατάρτισιν του Γενικού Προγράμματος με ιδιαιτέραν διάκρισιν: αα)Προγραμμάτων κατά Τομείς, ββ)Προγραμμάτων κατά Περιφερείας και γγ)Επεξεργασίαν και κατάρτισιν σχεδίων προγραμμάτων Δημοσίων Επενδύσεων. β)Χωροταξικού Προγραμματισμού, περιλαμβάνουσαν την επεξεργασίαν Γενικού Χωροταξικού Προγράμματος με ιδιαιτέραν διάκρισιν: αα)Προγραμμάτων κατά Τομείς και ββ) Προγραμμάτων κατά Περιφερείας. 5.Ο Τομεύς Ειδικών Μελετών και Παρακολουθήσεως της Οικονομικής Δραστηριότητος, διαιρείται εις τας κάτωθι Υπηρεσίας: α)Βραχυχρονίων Οικονομικών Εξελίξεων και Προοπτικών και β)Μελετών Ειδικών θεμάτων. 6.Ο Τομεύς Διοικήσεως, έργον έχει την διεξαγωγήν των εις την διοίκησιν του ΚΕΠΕ αναφερομένων θεμάτων ως και την Γραμματείαν. 7.Η διαίρεσις εις Τμήματα και τα της εσωτερικής λειτουργίας εκάστης υπηρεσιακής μονάδος, ενεργούνται αναλόγως των εκάστοτε αναγκών, δι’ εσωτερικού κανονισμού συντασσομένου υπό του Διοικητικού Συμβουλίου, εγκρινομένου υπό του Υπουργού Συντονισμού, δημοσιευομένου δια της Εφημερίδος της Κυβερνήσεως και τροποποιουμένου κατά την αυτήν διαδικασίαν. Άρθρ.6.-1.Το προσωπικόν του ΚΕΠΕ συντίθεται ως ακολούθως: A΄.Επιστημονικόν Προσωπικόν επί συμβάσει ιδιωτικού δικαίου, διακρινόμενον εις: α)Κύριον Επιστημονικόν Προσωπικόν. β)Ειδικούς Συμβούλους, και γ)Βοηθητικόν Επιστημονικόν Προσωπικόν. «δ) Ειδικόν Επιστημονικόν Προσωπικόν». Σελ. 306(δ) Τεύχος 1138-Σελ. 84 Το εδάφ. δ΄ προσετέθη δια της παρ. 1 άρθρου μόνου Β.Δ. 776 της 21/29 Νοεμ. 1969 (ΦΕΚ Α΄ 248). Β΄.Βοηθητικόν Τεχνικόν Προσωπικόν επί συμβάσει ιδιωτικού δικαίου. Γ΄.Διοικητικόν Προσωπικόν διακρινόμενον εις: α)Τακτικόν και β)Επί συμβάσει ιδιωτικού δικαίου. 2.Το Κύριον Επιστημονικόν Προσωπικόν αποτελείται από: α)Τον Γενικόν Επιστημονικόν Διευθυντήν. β)10 Επιστημονικούς Ερευνητάς Α΄ τάξεως. γ)20 Επιστημονικούς Ερευνητάς Β΄ ή Γ΄ τάξεως. δ)(30) 45 Επιστημονικούς Συνεργάτας Α΄ ή Β΄ ή Γ΄ τάξεως. Εις τους Επιστημονικούς ερευνητάς και συνεργάτας των εδαφ. β΄, γ΄ και δ΄, της παρούσης παραγράφου περιλαμβάνονται επιστήμονες ειδικευμένοι εις την οικονομικήν επιστήμην, την χωροταξίαν και ετέρους κλάδους συναφείς προς τους σκοπούς του ΚΕΠΕ. 3.Οι Ειδικοί Σύμβουλοι είναι 10. 4.Το Βοηθητικόν Επιστημονικόν Προσωπικόν αποτελείται εξ 100 Βοηθών Ερευνών Α΄ ή Β΄ ή Γ΄ τάξεως. «4Α.Το Ειδικόν Επιστημονικόν Προσωπικόν αποτελείται εξ 20 Ειδικών Επιστημονικών Συνεργατών Α΄ Τάξεως και (10) 13 Ειδικών Επιστημονικών Συνεργατών Β΄ Τάξεως». Η παρ. 4Α προσετέθη δια της παρ. 2 άρθρου μόνου Β.Δ. 776 της 21/29 Νοεμ. 1969 (ΦΕΚ Α΄ 248). Οι θέσεις των Επιστημονικών Συνεργατών Α΄ ή Β΄ή Γ΄ τάξεως και οι θέσεις Συνεργατών Β΄ Τάξεως αυξήθηκαν ως άνω από το Π.Δ. 741/1821 Σεπτ. 1979 (ΦΕΚ Α΄ 221). 5.Το Βοηθητικόν Τεχνικόν Προσωπικόν αποτελείται εκ 10 τεχνικών βοηθών ή Σχεδιαστών Α΄ ή Β΄ ή Γ΄ τάξεως. 24.Γ.η.7 Κέντρο Προγραμματισμού και Οικονομικών Ερευνών (ΚΕΠΕ) ΄Αρθρ.7.-1.α)Γενικός Επιστημονικός Διευθυντής διορίζεται ο κεκτημένος διδακτορικόν δίπλωμα Πανεπιστημίου ή ισοτίμου Ανωτάτης Σχολής, ημεδαπής ή αλλοδαπής και διατελών ή διατελέσας Καθηγητής ή ισότιμος Επιστήμων Ερευνητής των Οικονομικών Επιστημών Πανεπιστημίου ή ετέρας ισοτίμου Ανωτάτης Σχολής ή Οργανισμού Επιστημονικών Ερευνών, της ημεδαπής ή αλλοδαπής και έχων δημοσιεύσει αξιολόγους επιστημονικάς εργασίας εις τα θέματα της οικονομικής επιστήμης, διακρινόμενος δε δι’ ικανότητα και πείραν εις τα θέματα της αρμοδιότητος του ΚΕΠΕ. «Ο Γενικός Επιστημονικός Διευθυντής διορίζεται δι’ αποφάσεως του Υπουργού Συντονισμού δια συμβάσεως ιδιωτικού δικαίου χρονικής διαρκείας μέχρι πέντε ετών, δυναμένης να ανανεούται κατά τον αυτόν τρόπον. Η σύμβασις υπογράφεται μεταξύ του Υπουργού Συντονισμού και του προσλαμβανομένου». Τα εντός « » τελευταία υπεδάφια της παρ. 1 αντικατεστάθησαν ως άνω δια του άρθρ. 2 Β.Δ. 694 της 21/23 Δεκ. 1967 (ΦΕΚ Α΄ 230). β)Ο Γενικός Επιστημονικός Διευθυντής διευθύνει τας εργασίας του ΚΕΠΕ και προΐσταται των υπηρεσιών και του προσωπικού αυτού, εκπροσωπεί εξωδίκως και δικαστικώς τον Οργανισμόν και είναι το ανώτατον εκτελεστικόν όργανον αυτού. Τον Γενικόν Επιστημονικόν Διευθυντήν ελλείποντα, απόντα ή κωλυόμενον αναπληροί εις όλας τας αρμοδιότητας αυτού είς των Επιστημονικών Ερευνητών Α΄ τάξεως οριζόμενος δι’ αποφάσεως του Διοικητικού Συμβουλίου. γ)Δια την ευρυθμοτέραν διεξαγωγήν των εργασιών του ΚΕΠΕ το Διοικητικόν Συμβούλιον τη προτάσει του Γενικού Επιστημονικού Διευθυντού, δύναται δι΄ αποφάσεώς του να αναθέτη ωρισμένας αρμοδιότητας ανηκούσας εις τον Γενικόν Επιστημονικόν Διευθυντήν, πλήν των της Διοικήσεως και της Πειθαρχικής Δικαιοδοσίας, εις ένα εκ των Επιστημονικών Ερευνητών Α΄ τάξεως. Αι ως άνω αρμοδιότητες ορίζονται εκάστοτε εν τη σχετική αποφάσει του Διοικητικού Συμβουλίου. 2.Επιστημονικός Ερευνητής Α΄ τάξεως προσλαμβάνεται ο κεκτημένος διδακτορικόν ή έτερον μεταπτυχιακόν δίπλωμα Πανεπιστημίου ή ισοτίμου Ανωτάτης Σχολής, ημεδαπής ή αλλοδαπής, οικονομικών επιστημών ή ετέρων πεδίων συναφών προς τους σκοπούς του ΚΕΠΕ, και έχων δημοσιεύσει αξιολόγους επιστημονικάς εργασίας συναφείς προς τους σκοπούς του ΚΕΠΕ, ή διαθέτων διδακτικήν πανεπιστημιακήν πείραν ή αξιόλογην πείραν επιστημονικού Ερευνητού παρ’ ανεγνωρισμένω Οργανισμώ Επιστημονικής Ερεύνης, ημεδαπής ή αλλοδαπής, προκειμένου δε περί ερευνητών χωροταξικής ειδικότητος δεκαετή πείραν και αξιόλογον έργον επί θεμάτων της ειδικότητός του. 3.Επιστημονικός Ερευνητής Β΄ ή Γ΄ τάξεως προσλαμβάνεται ο κεκτημένος διδακτορικόν ή έτερον μεταπτυχιακόν δίπλωμα Πανεπιστημίου ή ισοτίμου Ανωτάτης Σχολής ημεδαπής ή αλλοδαπής εις οικονομικάς επιστήμας ή έτερα συναφή προς τους σκοπούς του ΚΕΠΕ πεδία και έχων πείραν εις επιστημονικάς ερεύνας συναφείς προς τους σκοπούς του ΚΕΠΕ, προκειμένου δε περί ερευνητών χωροταξικής ειδικότητος πτυχίον Εθνικού Μετσοβίου Πολυτεχνείου ή ισοτίμου σχολής της ημεδαπής ή αλλοδαπής πενταετή πείραν και αξιόλογον έργον επί θεμάτων της ειδικότητός του. 4.Επιστημονικός Συνεργάτης Α΄ ή Β΄ ή Γ΄ τάξεως προσλαμβάνεται ο κεκτημένος διδακτορικόν ή έτερον δίπλωμα Πανεπιστημίου ή ισοτίμου Ανωτάτης Σχολής, ημεδαπής ή αλλοδαπής, εις οικονομικάς επιστήμας ή έτερα μεταπτυχιακών σπουδών πεδία συναφή προς τους σκοπούς του ΚΕΠΕ προκειμένου δε περί συνεργατών χωροταξικής ειδικότητος πτυχίον Εθνικού Μετσοβίου Πολυτεχνείου ή ισοτίμου σχολής της ημεδαπής ή αλλοδαπής, κλάδων συναφών προς τους σκοπούς του ΚΕΠΕ. 5.Η εις δεδομένον κλιμάκιον πρόσληψις Επιστημονικού Ερευνητού Β΄ ή Γ΄ τάξεως ή Επιστημονικού Συνεργάτου Α΄ ή Β΄ ή Γ΄ τάξεως γίνεται δι’ αξιολογήσεως των τυπικών και ουσιαστικών προσόντων των υποψηφίων. 6.Ως Ειδικοί Σύμβουλοι προσλαμβάνονται ειδικοί εμπειρογνώμονες, Οικονομολόγοι ή έτεροι επιστήμονες εγνωσμένης ικανότητος, πείρας και επαγγελματικής απασχολήσεως, ημεδαποί ή αλλοδαποί, έχοντες ειδίκευσιν εις τα θέματα της αρμοδιότητος του ΚΕΠΕ. 7.Βοηθός ερευνών Α΄ ή Β΄ ή Γ΄ τάξεως προσλαμβάνεται ο κεκτημένος πτυχίον Ανωτάτης Σχολής Οικονομικών και Εμπορικών Επιστημών ή ετέρας συναφούς προς τους σκοπούς του ΚΕΠΕ σχολής της ημεδαπής ή αλλοδαπής. «7Α.Επιστημονικός Συνεργάτης Α΄ ή Β΄ τάξης προσλαμβάνεται ο κάτοχος πτυχίου Ανωτάτης Σχολής της ημεδαπής ή αλλοδαπής, Οικονομικών Επιστημών ή άλλων πεδίων συναφών προς τους σκοπούς του ΚΕΠΕ και έχει τουλάχιστον ενδεκαετή ή οκταετή αντίστοιχα εμπειρία, σχετική με το επιστημονικό έργο του ΚΕΠΕ, που αποδεικνύεται εγγράφως». Η παρ. 7Α αντικατεστάθηκε ως άνω από την παρ. 1 άρθρ.2 Π.Δ. 69/1989, (ΦΕΚ Α΄ 34), κατωτ. αριθ. 22. 8.Τεχνικός Βοηθός Α΄ ή Β΄ ή Γ΄ τάξεως προσλαμβάνεται Πολιτικός Υπομηχανικός κεκτημένος  πτυχίον   των   προσηρτημένων   σχολών   του (Αντί για τη σελ. 307(γ) Σελ. 307(δ) Τεύχος ΙΑ-Ι2-2 Σελ. 41 Κέντρο Προγραμματισμού και Οικονομικών Ερευνών (ΚΕΠΕ) 24.Γ.η.7 Εθνικού Μετσοβίου Πολυτεχνείου ή ετέρας ανεγνωρισμένης ισοτίμου σχολής μέσης τεχνικής εκπαιδεύσεως, Σχεδιαστής δε Α΄ ή Β΄ ή Γ΄ τάξεως ο κεκτημένος πτυχίον ανεγνωρισμένης τεχνικής σχολής και διαθέτων τριετή εμπειρίαν εις την εκτέλεσιν αντιστοίχων έργων. 9. Οι Επιστημονικοί Ερευνηταί και Επιστημονικοί Συνεργάται πάσης τάξεως ως και το Βοηθητικόν Επιστημονικόν και Τεχνικόν Προσωπικόν προσλαμβάνονται επί συμβάσει ιδιωτικού δικαίου, κατόπιν αποφάσεως του Διοικητικού Συμβουλίου, προτάσει του Γενικού Επιστημονικού Διευθυντού και δια χρονικήν διάρκειαν μέχρι 5 ετών, δυναμένην ν’ ανανεούται δια τον αυτόν ή βραχύτερον χρόνον, ή και συμβάσεως αορίστου χρόνου, της οικείας συμβάσεως υπογραφομένης υπ’ αυτών και του Γενικού Επιστημονικού Διευθυντού. Η πρόσληψις των Ειδικών Συμβούλων ενεργείται κατά τον αυτόν ως άνω τρόπον δια συμβάσεως ιδιωτικού δικαίου διαρκείας μέχρι τριών ετών ή αορίστου χρόνου ή και επί εμμίσθω εντολή, δι’ ωρισμένην, πλήρη ή μερικήν απασχόλησιν. 10.Το Κύριον και Βοηθητικόν Επιστημονικόν Προσωπικόν εκτός των εν εκάστη παραγράφω ειδικών προσόντων δέον να κατέχη πλήρως μίαν τουλάχιστον των γλωσσών κατά σειράν προτιμήσεως: Αγγλικήν, Γαλλικήν, Γερμανικήν ή Ιταλικήν. 11.«Αι εν παρ. 2 του άρθρ. 6 του παρόντος θέσεις Κυρίου Επιστημονικού Προσωπικού δύνανται να πληρούνται και δι’ απεσπασμένων υπαλλήλων συμφώνως προς τας διατάξεις του άρθρ. 1 παρ. 6 του Ν.Δ. 4356/1964» Η παρ. 11 αντικατεστάθη ως άνω δια του Π.Δ. 743 της 13/14 Οκτ. 1976 (ΦΕΚ Α΄ 272) ΄Αρθρ.8.-1.Αι θέσεις του τακτικού Διοικητικού Προσωπικού του ΚΕΠΕ ορίζονται ως ακολούθως: Α΄ Κλάδος Α1 Διοικητικός: α)1 Θέσις προϊσταμένου Διοικητικού επί βαθμώ 3ω έως 2ω. β)6 θέσεις προϊσταμένων τμημάτων επί βαθμοίς 5ω έως 4ω. γ)10 θέσεις υπαλλήλων επί βαθμοίς 8ω έως 6ω. Προσόντα δια τον διορισμόν εις τον εισαγωγικόν βαθμόν 8ον ορίζονται πτυχίον Νομικής Σχολής ή Οικονομικών και Πολιτικών Επιστημών του Πανεπιστημίου ή ΑΣΟΕΕ ή Παντείου ή Ανωτάτης Βιομηχανικής Σχολής ή ισοτίμου Ανωτάτης Σχολής της αλλοδαπής και γνώσις μιας τουλάχιστον των ξένων γλωσσών, κατά την εξής σειράν προτιμήσεως:Αγγλική, Γαλλική, Γερμανική ή Ιταλική. Προσόντα δια την κατάληψιν θέσεως προϊσταμένου τμήματος επί βαθμώ 5ω ορίζονται τ’ ανωτέρω, έτι δε και τριετής τουλάχιστον ανάλογος προς τα Σελ. 308(δ) Τεύχος ΙΑ-12-2 Σελ. 42 καθήκοντα της θέσεως προϋπηρεσία παρά τω Δημοσίω ή Ν.Π.Δ.Δ. ή Τραπέζη. Προσόντα δια την κατάληψιν θέσεως προϊσταμένου Διοικητικού επί βαθμώ 3ω ορίζονται τ’ ανωτέρω πτυχία, πλήρης γνώσις μιας τουλάχιστον ξένης γλώσσης κατά την εξής σειράν προτιμήσεως: Αγγλική, Γαλλική, Γερμανική ή Ιταλική και δεκαετής τουλάχιστον αναλόγως προς τα καθήκοντα της θέσεως προϋπηρεσία παρά τω Δημοσίω, Ν.Π.Δ.Δ. ή Τραπέζη. Β΄.Κλάδος Α2 Λογιστικός: α)1 θέσις προϊσταμένου Λογιστηρίου επί βαθμοίς 5ω έως 4ω. β)2 θέσεις λογιστών επί βαθμοίς 8ω έως 6ω. Προσόντα διορισμού δια τον εισαγωγικόν βαθμόν (8ον) ορίζονται: Πτυχίον Οικονομικών Επιστημών Πανεπιστημίου ή της ΑΣΟΕΕ και γνώσις τουλάχιστον μιας ξένης γλώσσης κατά την εξής σειράν προτιμήσεως: Αγγλική, Γαλλική, Γερμανική ή Ιταλική. Προσόντα δια την κατάληψιν θέσεως Προϊσταμένου Λογιστηρίου επί βαθμώ 5ω ορίζονται τ’ ανωτέρω έτι δε και τριετής προϋπηρεσία παρά Δημοσία υπηρεσία ή Ν.Π.Δ.Δ. ή Δημοσία Επιχειρήσει ή Τραπέζη ή αξιολόγω Ιδιωτική Επιχειρήσει. Διορισμός εις θέσεις Προϊσταμένου Διοικητικού, Προϊσταμένου Τμημάτων Διοικητικού ή Λογιστηρίου γίνεται μόνον εφ’ όσον δεν υπάρχουν υπάλληλοι υποκειμένων βαθμών δυνάμενοι να καταλάβουν θέσεις ταύτας δια προαγωγής. Γ΄.Κλάδος Β1 Διοικητικός: 10 θέσεις υπαλλήλων επί βαθμοίς 10ω έως 6ω. Προσόντα διορισμού δια τον εισαγωγικόν βαθμόν (10ον) ορίζονται απολυτήριον Σχολής Μέσης Εκπαιδεύσεως και γνώσις λογιστικής. Δ΄.Κλάδος Β2 Γραμματέων στενοδακτυλογράφων ξενογλώσσων: 4 θέσεις επί βαθμοίς 7ω έως 5ω. Προσόντα διορισμού εις τον εισαγωγικόν βαθμόν (7ον) ορίζονται απολυτήριον Σχολής Μέσης Εκπαιδεύσεως, γνώσις κατά την εξής σειράν προτιμήσεως μιας των ξένων γλωσσών Αγγλικής, Γαλλικής, Γερμανικής ή Ιταλικής και πλήρης γνώσις στενογραφίας και δακτυλογραφίας της Ελληνικής και μιας εκ των ανωτέρω ξένων γλωσσών, κατά την αυτήν σειράν προτιμήσεως. 24.Γ.η.7 Κέντρο Προγραμματισμού και Οικονομικών Ερευνών (ΚΕΠΕ) Ε΄.Κλάδος Β3 Στενοδακτυλογράφων Ελληνικής: 10 θέσεις επί βαθμοίς 9ω έως 6ω. Προσόντα διορισμού δια τον εισαγωγικόν βαθμόν (9ον) ορίζονται απολυτήριον σχολής Μέσης Εκπαιδεύσεως και πλήρης γνώσις Ελληνικής στενογραφίας και δακτυλογραφίας. Στ΄.Κλάδος Β4 Δακτυλογράφων ξένης γλώσσης: 10 θέσεις επί βαθμοίς 9ω έως 6ω Προσόντα διορισμού δια τον εισαγωγικόν βαθμόν (9ον) ορίζονται απολυτήριον σχολής Μέσης Εκπαιδεύσεως, γνώσις κατά σειράν προτιμήσεως μιας των γλωσσών Αγγλικής, Γαλλικής, Γερμανικής ή Ιταλικής και πλήρης γνώσις δακτυλογραφίας μιας εκ των ανωτέρω γλωσσών κατά την αυτήν σειράν προτιμήσεως. Ζ΄.Κλάδος Β5 Δακτυλογράφων ελληνικής γλώσσης: 20 θέσεις επί βαθμοίς 11ω έως 6ω. Προσόντα διορισμού δια τον εισαγωγικόν βαθμόν (11ον) ορίζονται απολυτήριον Σχολής Μέσης Εκπαιδεύσεως και πλήρης γνώσις ελληνικής δακτυλογραφίας. Η΄.Κλάδος Β6 Χειριστών Μηχανών Γραφείου: 2 θέσεις επί βαθμοίς 9ω έως 6ω. Προσόντα διορισμού εις τον εισαγωγικόν βαθμόν (9ον) ορίζονται απολυτήριον εξαταξίου Δημοτικού Σχολείου και ικανοποιητική εμπειρία. Θ΄.Κλάδος Β7 Οδηγών Αυτοκινήτων: 3 θέσεις επί βαθμοίς 9ω έως 6ω. Προσόντα διορισμού δια τον εισαγωγικόν βαθμόν (9ον) ορίζονται απολυτήριον εξαταξίου Δημοτικού Σχολείου, επαγγελματική άδεια οδηγού αυτοκινήτου και ικανοποιητική εμπειρία. Ι΄.Κλάδος Γ1 Κλητήρων: 10 θέσεις επί βαθμοίς 12ω έως 10ω. Προσόν διορισμού εις τον εισαγωγικόν βαθμόν (12ον) ορίζεται το απολυτήριον εξαταξίου Δημοτικού Σχολείου. ΙΑ΄.Καθαρίστριαι: 8 θέσεις ημερομισθίων καθαριστριών, προσλαμβανομένων κατά τας διατάξεις του Ν.Δ. 2314/1953. 2 Μέχρι της πληρώσεως των ως άνω οργανικών θέσεων δια τακτικού διοικητικού προσωπικού, δύναται δι’ αποφάσεως του Διοικητικού Συμβουλίου μετά πρότασιν του Γενικού Επιστημονικού Διευθυντού, να προσλαμβάνωνται υπάλληλοι επί συμβάσει Ιδιωτικού Δικαίου μέχρι του αριθμού των κενών θέσεων. Δια της περί προσλήψεως αποφάσεως καθορίζεται και ο χρόνος προσλήψεως αυτού. Οι κατά τα ως άνω προσλαμβανόμενοι δέον να κέκτηνται τα απαιτούμενα προς κατάληψιν των οικείων θέσεων προσόντα. Τα του διορισμού και της εν γένει υπαλληλικής καταστάσεως του κατά του παρόν άρθρον τακτικού διοικητικού προσωπικού διέπονται υπό του Υπαλληλικού Κώδικος ως ούτος εφαρμόζεται δια τα ΝΠΔΔ εφ’ όσον δεν ορίζεται άλλως εν τω παρόντι. 4.Δι’ αποφάσεως του Διοικητικού Συμβουλίου μετά πρότασιν του Γενικού Επιστημονικού Διευθυντού δύναται να προσλαμβάνεται Νομικός Σύμβουλος επί παγία μηνιαία αποζημιώσει. Ως Νομικός Σύμβουλος προσλαμβάνεται δικηγόρος παρ’ Αρείω Πάγω.